Ο **Κου Τσα-Τσολ** (Κορεατικά:구자철, 27 Φεβρουαρίου 1989, το όνομα γράφεται σύμφωνα με τα κορεατικά πρότυπα με το επώνυμο πρώτα), είναι ένας Νοτιοκορεάτης επαγγελματίας ποδοσφαιριστής που αγωνίζεται με τη Μάιντς στη Μπουντεσλίγκα ενώ είναι και αρχηγός της εθνικής Κορέας.

Καριέρα σε συλλόγους
--------------------

Ο Κου ξεκίνησε από τις ακαδημίες της Τσετσού Γιουνάιτεντ, οι οποίες μέχρι το 2006 βρίσκονταν στην πρωτεύουσα Σεούλ. Το 2007 προήχθη στην ανδρική ομάδα του συλλόγου.

Τον Ιανουάριο του 2010 συζητήθηκε για πρώτη φορά η μεταγραφή του Κου σε ευρωπαϊκό σύλλογο. Η Μπλάκμπερν Ρόβερς που αγονιζόταν στην Πρέμιερ Λιγκ έδειξε ενδιαφέρον το οποίο όμως δεν ευοδώθηκε. Την ίδια χρονιά η ομάδα του τερμάτισε δεύτερη στην K-League.

Στις 31 Ιανουαρίου του 2011, λίγο προτού λήξει το συμβόλαιο του, πήρε μεταγραφή στη ΒφΛ Βόλφσμπουργκ που αγωνιζόταν στη γερμανική Μπουντεσλίγκα. Έκανε το ντεμπούτο του ενάντια στη Μπάγερν Μονάχου, μπαίνοντας ως αλλαγή του Χασάν Σαλιχάμιτζιτς στο 69 λεπτό. Ήταν για πρώτη φορά στην αρχική ενδεκάδα της 29 αγωνιστική και την επόμενη έδωσε την πρώτη του ασίστ. Στις τελευταίες τέσσερεις αγωνιστικές όμως που η ομάδα του πάλευε για την παραμονή της στην κατηγορία χρησιμοποιήθηκε ελάχιστα.

Στις 31 Ιανουαρίου του 2012 δόθηκε δανεικός για το δεύτερο γύρο στην ΦΚ Άουγκσμπουργκ. Στο τρίτο του παιχνίδι με την ομάδα του την 22η αγωνιστική στην εκτός έδας ττα με 1-4 από τη Μπάγερ Λεβερκούζεν πέτυχε το πρώτο του γκολ στο 50ο λεπτό, ισοφαριζοντας προσωρινά σε 1-1. Με 5 γκολ σε 15 αγώνες η συνεισφορά του Κου ήταν καθοριστική στην καλή πορεία της Άουγκσμπουργκ.

Ο Κου έπαιξε όλη τη σεζόν 2012/2013 δανεικός στην Άουγκσμπουργκ ενώ υπέγραψε νέο συμβόλαιο με τη Βόλφσμπουργκ μεχρι τον Ιούνιο του 2015.

Τον Ιανουάριου του 2014 ο Κου πήρε μεταγραφή στην 1. ΦΣΦ Μάιντς 05 και υπέγραψε συμβόλαιο μέχρι το 2018. Στη δεύτερη εμφάνιση το με τη νέα του ομάδα στα πλαίσια της 19ης αγωνιστικής πέτυχε το δεύτερο γκολ στη νίκη με 2-0 ενάντια στη Φράιμπουργκ, σκοράροντας για πρώτη φορά με τη νέα του ομάδα.

Καριέρα με την εθνική
---------------------

Ο Κου έκανε το ντεμπούτο του με την εθνική Νότιας Κορέας το 2008. Πήρε μέρος από τις 17 έως τις 23 Φεβρουαρίου στο Κύπελλο Ανατολικής Ασίας που έγινε στο Τσονγκτσίνγκ, το οποίο η ομάδα του κατέκτησε.

Το 2009 ήταν αρχηγός της ομάδας U20 στο Παγκόσμιο Κύπελλο Ποσοσφαίρου U20 της Αιγύπτου, όπου η ομάδα του αποκλείστηκε στα προημιτελικά από τη μετέπειτα κυπελλούχο Γκάνα. Στην επίσημη τεχνική ανάλυση της διοργάνωσης ο Κου περιγραφόταν ως «κεντρικός αμυντικός μέσος, καλή κάλυψη, με πολλή αποφασιστικότητα και θέληση, αποτελεσματικός στις τοποθετήσεις και τις πάσες του, καλή αντίληψη του παιχνιδιού, ιδιαίτερα κινητικός».

Στις αρχές του 2011 πήρε μέρος με την εθνική του ομάδα στο Ασιατικό Κύπελλο του Κατάρ, όπου με πέντε γκολ σε έξι αγώνες συνέβαλλε σημαντικά ώστε να φθάσει η ομάδα του στα ημιτελικά. Το 2012 ήταν αρχηγός της εθνικής στους Ολυμπιακούς Αγώνες και συμμετείχε και στους έξι αγώνες της ομάδας του. Στον τελικό για την τρίτη θέση πέτυχε το πρώτο γκολ στη νίκη με 2-0 ενάντια στην Ιαπωνία και κατέκτησε με την ομάδα του το χάλκινο μετάλιο, το πρώτο ολυμπιακό μετάλιο στην ιστορία του νοτιοκορεατικού ποδοσφαίρου.

Συμμετείχε με την ομάδα του ως αρχηγός στο Παγκόσμιο Κύπελλο του 2014 και πέτυχε ένα γκολ στην ήττα με 4-2 από την Αλγερία.

Παραπομπές
----------

1. ↑  *Koo keen on Rovers move*, skysports.com vom 25. Januar 2010 (englisch).
2. ↑  Koo bleibt in Augsburg Αρχειοθετήθηκε 2015-01-21 στο Wayback Machine. vfl-wolfsburg.de vom 4. Juni 2012
3. ↑  Ja-Cheol Koo wird Mainzer Αρχειοθετήθηκε 2014-01-21 στο Wayback Machine. mainz05.de, abgerufen am 18. Januar 2014
4. ↑  Korea-Doppel: Erst Park, dann Koo kicker.de, abgerufen am 1. Februar 2014
5. ↑  Bundesliga Stars der WM 2014 – Teil 3: Südkorea mit Heung-Min Son nach Brasilien fussballnationalmannschaft.net, abgerufen am 12. Mai 2014
6. ↑  «South Korea 2-4 Algeria». *BBC*. 22 June 2014.. Ανακτήθηκε στις 23 June 2014.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Νότιας Κορέας – Μουντιάλ 2014** |
| --- |
|  |
|  | 
* 1 Γιουνγκ Σουνγκ-Ριονγκ
* 2 Κιμ Τσανγκ-Σου
* 3 Γιουν Σουκ-Γιουνγκ
* 4 Κακ Τάε-Χούι
* 5 Κιμ Γιουνγκ-Γκουόν
* 6 Χουάνγκ Σέοκ-Χο
* 7 Κιμ Μπο-Κιουνγκ
* 8 Χα Ντάε-Σουνγκ
* 9 Σον Χιουνγκ-μιν
* 10 Παρκ Τσου-Γιουνγκ
* 11 Λι Κέουν-Χο
* 12 Λι Γιονγκ
* 13 Κου Τσα-Τσολ (c)
* 14 Χαν Κουκ-Γιουνγκ
* 15 Παρκ Γιονγκ-Γου
* 16 Κι Σουνγκ-Γουένγκ
* 17 Λι Τσουνγκ-Γονγκ
* 18 Κιμ Σιν-Γουκ
* 19 Γι Ντονγκ-Γον
* 20 Χονγκ Γέονγκ-Χο
* 21 Κιμ Σέουνγκ-Γκου
* 22 Κιμ Γιν-Σου
* 23 Λι Μπουμ-Γιουνγκ
* Προπονητής: Χονγκ Μγιανγκ-μπο
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Νότιας Κορέας – Μουντιάλ 2018** |
| --- |
|  |
|  | 
* 1 Κιμ Σέουνγκ-Γκιού
* 2 Λι Γιονγκ
* 3 Τζουνγκ Σέουνγκ-Χιούν
* 4 Οχ Μπαν-Σουκ
* 5 Γιούν Γιόνγκ-Σουν
* 6 Παρκ Τζου-Χο
* 7 Σον Χιουνγκ-μιν
* 8 Τζου Σε-Γιόνγκ
* 9 Κιμ Σιν-Γουκ
* 10 Λι Σέουνγκ-Γου
* 11 Χουάνγκ Χι-Τσαν
* 12 Κιμ Μιν-Γου
* 13 Κου Τσα-Τσολ
* 14 Χονγκ Τσουλ
* 15 Τζουνγκ Γου-Γιούνγκ
* 16 Κι Σουνγκ-Γουένγκ (c)
* 17 Λι Τζάε-Σουνγκ
* 18 Μουν Σέον-Μιν
* 19 Κιμ Γιουνγκ-Γκουόν
* 20 Γιανγκ Χιουν-Σου
* 21 Κιμ Ζιν Χιουν
* 22 Κο Γιου-Χαν
* 23 Τσο Χιουν-γου
* Προπονητής: Σιν Τάε-Γιονγκ
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Koo Ja-cheol  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |